เปลี่ยนแปลงนิสัยการทานอาหารของคุณ ทานอาหารที่ช่วยให้ย่อยอาหารได้ดีขึ้น ใช้อาหารเสริม เปลี่ยนไลฟ์สไตล์ของตนเอง
แทนที่จะสร้างภาระให้ระบบย่อยอาหารของคุณโดยการทานอาหารมื้อใหญ่ทีเดียว ควรแบ่งเป็นมื้ออาหารที่เล็กกว่าตลอดทั้งวันเพื่อเร่งความเร็วการย่อยอาหาร ให้ตั้งเป้าไว้เป็นมื้ออาหารเล็กๆ เท่ากัน 4-5 มื้อตลอดทั้งวัน ลองทานอาหารทุก 3 ชั่วโมงเพื่อไม่ให้หิวเกินไป อาหารที่แปรรูปมาหลายขั้นตอนนั้นย่อยยาก ดังนั้นเลือกอาหารที่ไม่แปรรูปแทนและไม่มีสารกันบูด สารปรุงแต่ง และสารเคมีอื่นๆ ให้ทานผลไม้ ผัก ข้าวกล้อง พาสต้าโฮลวีท ถั่วฝัก ถั่วเปลือกแข็ง เมล็ดพืช และอาหารที่ไม่แปรรูปอื่นๆ ตลอดทั้งวันเพื่อทำให้การย่อยอาหารนั้นง่ายขึ้นและช่วยให้ทำงานมีประสิทธิภาพยิ่งขึ้น การเคี้ยวนั้นเป็นการเริ่มต้นการย่อยอาหารในร่างกาย แต่เรามักจะไม่ค่อยให้ความสำคัญเท่าไหร่ การเคี้ยวให้ละเอียดเหมาะสมนั้นจะช่วยเพิ่มพื้นที่ของเศษอาหารได้หลายเท่าและทำให้เอนไซม์เข้าถึงอาหารที่คุณทานได้มากขึ้น การให้อาหารได้สัมผัสกับน้ำลายก็เป็นการเริ่มต้นที่ดีของการย่อยอาหารที่ราบรื่นและมีประสิทธิภาพ อาหารที่มีไฟเบอร์สูงจะช่วยการย่อยอาหารในหลายๆ ทางทีเดียว การทานอาหารเหล่านี้จะทำให้ย่อยอาหารได้เร็วขึ้น อีกทั้งยังลดอาการท้องผูกและดูแลรักษาสุขภาพของลำไส้  ไฟเบอร์จะทำงานโดยดูดซึมน้ำและเพิ่มน้ำหนักและปริมาณไปที่ของเสียของคุณ เพื่อให้กระบวนการนี้เกิดขึ้นได้ การดื่มน้ำอย่างพอเพียง (และบางครั้งอาจจะต้องดื่มมากขึ้น) เป็นสิ่งที่จำเป็น มิเช่นนั้น ก็จะท้องผูกได้ อาหารที่อุดมไปด้วยไฟเบอร์นี้จะช่วยควบคุมการย่อยอาหารโดยการเพิ่มน้ำหนักไปที่ของเสีย  นี่จะช่วยลดแก๊ส อาการบวม และท้องเสีย  อาหารที่มีไฟเบอร์สูงได้แก่ ผลิตภัณฑ์โฮลเกรน ผลไม้ ผัก ถั่วเมล็ดแห้ง ถั่วเปลือกแข็ง และเมล็ดพืช โยเกิร์ตเป็นแหล่งธรรมชาติที่ดีของโพรไบโอติกส์และจุลินทรีย์มีชีวิตอื่นๆ ที่มีประโยชน์ต่อการย่อยอาหาร ประโยชน์ที่คุณจะได้รับจากโยเกิร์ตนั้นมาจากการทำงานของโยเกิร์ตดังนี้  โยเกิร์ตจะกระตุ้นการเติบโตของแบคทีเรียที่ดีเพราะมันมีจุลินทรีย์ที่มีชีวิต โยเกิร์ตจะลดระยะเวลาการฟื้นตัวเมื่อติดเชื้อและลดการตอบสนองของระบบภูมิคุ้มกันในผู้ที่ลำไส้แปรปรวน เร่งให้อาหารผ่านลำไส้ มีการใช้ขิงมาเป็นเวลานานเพื่อเป็นตัวช่วยในการย่อยอาหารและขิงก็ยังคงได้รับความนิยมอยู่ในปัจจุบัน เชื่อกันว่าขิงนั้นจะกระตุ้นการปล่อยเอนไซม์ในทางเดินอาหารซึ่งจะเพิ่มประสิทธิภาพและทำให้ย่อยอาหารได้ง่ายขึ้น ขิงนั้นได้รับการพิสูจน์แล้วว่าจะเพิ่มการบีบตัวของกล้ามเนื้อในกระเพาะและช่วยให้อาหารเคลื่อนที่ไปที่ลำไส้เล็กส่วนบนได้เร็วขึ้น อาหารที่มีไขมันสูงและอาหารทอดนั้นจะทำให้กรดไหลย้อนและจุกเสียดเพราะว่ามันจะมีผลต่อกระเพาะอาหารในการย่อยอาหาร  เมื่ออาหารเหล่านี้อยู่ในกระเพาะ มันจะเป็นอาหารที่ย่อยยากและทำให้กระบวนการย่อยอาหารนั้นช้าลง  ตัวอย่างของอาหารที่มีไขมันสูงและอาหารทอดได้แก่ เนื้อสัตว์ที่ผ่านการแปรรูป เฟรนช์ฟรายส์ ไอศกรีม เนย และชีส อาหารรสเผ็ดจะทำให้คอและหลอดอาหารระคายเคือง ซึ่งจะทำให้เกิดกรดไหลย้อนและจุกเสียด นอกจากนี้อาหารเหล่านี้จะทำให้ทางเดินอาหารระคายเคือง จึงเป็นการทำให้การย่อยอาหารนั้นช้าลงและทำให้เกิดอาการท้องเสียและอาการป่วยที่เกิดจากการย่อยอาหารอื่นๆ โดยทั่วไปแล้ว โยเกิร์ตจะดีกับพวกเรา อย่างไรก็ตาม ถ้าคุณมีภาวะการย่อยแลคโตสผิดปกติ (Lactose Intolerance) คุณก็ควรที่จะหลีกเลี่ยงโยเกิร์ตและผลิตภัณฑ์จากนมอื่นๆ ด้วย  แม้ว่าสาเหตุที่ว่าผลิตภัณฑ์จากนมทำให้เกิดอาการอาหารไม่ย่อยและท้องผูกนั้นยังไม่แน่ชัด แต่แน่นอนว่ามันจะขัดขวางกระบวนการย่อยอาหาร ภาวะการย่อยแลคโตสผิดปกติ จะทำให้ท้องเฟ้อ มีแก๊ส และอาหารไม่ย่อย ทั้งหมดนี้เป็นผลมาจากการย่อยอาหารที่ช้าลงหรืออ่อนแอลง เนื้อแดงสามารถทำให้คุณท้องผูกได้และจะขัดขวางการเคลื่อนที่ของลำไส้แบบปกติซึ่งเป็นสิ่งที่สำคัญของการย่อยอาหารที่เร็ว มีหลายเหตุผลทีเดียวสำหรับผลเสียของเนื้อแดงที่มีต่อการย่อยอาหาร  เนื้อแดงนั้นมีไขมันสูง ดังนั้น ร่างกายจะต้องใช้เวลาที่นานขึ้นในการย่อย เนื้อแดงนั้นอุดมไปด้วยธาตุเหล็ก ซึ่งสามารถทำให้ท้องผูกได้ โพรไบโอติกส์เป็นแบคทีเรียที่จะช่วยรักษาสมดุลธรรมชาติของสิ่งมีชีวิตขนาดเล็กในลำไส้ มีหลายสิ่งที่บ่งบอกว่าการทานอาหารเสริมโพรไบโอติกส์สามารถช่วยการย่อยอาหารได้ โดยมันจะเพิ่มแบคทีเรียที่มีประโยชน์ในร่างกาย โพรไบโอติกส์อยู่ในอาหารหลายชนิด ดังนั้นถ้าคุณไม่อยากทานอาหารเสริม คุณสามารถได้รับโพรไบโอติกส์ได้โดยการเพิ่มอาหารที่มีโพรไบโอติกส์ไปในอาหารที่คุณทานในแต่ละวัน  มีบางสิ่งที่คุณต้องดูเมื่อเลือกซื้ออาหารเสริมนี้ ขอให้แน่ใจว่าคุณพบข้อมูลเหล่านี้บนฉลาก สกุล (Genes) ชนิด (Species) และสายพันธ์ุ (Strain) ของโพรไบโอติกส์ (เช่น Lactobacillus rhamnosus GG) ปริมาณของสิ่งมีชีวิตขนาดเล็กและระยะเวลาที่มันมีชีวิตที่สามารถนำมาใช้ได้ ปริมาณที่ใช้ต่อครั้ง ชื่อบริษัทและข้อมูลที่ติดต่อได้   สายพันธ์ุของโพรไบโอติกส์ที่ต่างกันภายในอาหารเสริมนั้นมีความสำคัญแตกต่างกันไป บางคนมีปฏิกิริยาตอบสนองกับโพรไบโอติกส์บางชนิดดีกว่าชนิดอื่น ด้วยเหตุผลนี้ ควรที่จะเลือกอาหารเสริมโพรไบโอติกส์ที่มีหลายสายพันธุ์ เอนไซม์ที่ทำหน้าที่ย่อยอาหารที่หาซื้อได้ตามร้านขายยาอาจจะช่วยในการย่อยอาหารของคุณ โดยมันจะช่วยเสริมให้ร่างกายผลิตเอนไซม์ธรรมชาติ เอนไซม์นั้นจะย่อยอาหารให้เป็นส่วนๆ และทำให้ร่างกายดูดซึมได้ง่ายชึ้น ถ้าเอนไซม์นั้นมีประสิทธิภาพดี พวกมันจะช่วยให้การย่อยอาหารของคุณมีประสิทธิภาพและทำให้เร็วขึ้น  เอนไซม์ที่ทำหน้าที่ย่อยอาหารถูกสร้างขึ้นจากต่อม 4 ต่อมในร่างกาย โดยส่วนใหญ่จะผลิตจากตับอ่อน  ผู้ด้านเชี่ยวชาญด้านสุขภาพทางเลือกและผู้ผลิตอาหารเสริมได้ถกเถียงกันเกี่ยวกับประโยชน์ของอาหารเสริมเอนไซม์ แพทย์หลายคนกล่าวว่าการทดลองโดยตรงกับมนุษย์นั้นเป็นสิ่งสำคัญเพื่อที่จะได้ระบุผลจริงๆ ของมันได้  อาหารเสริมที่ขายทั่วไปมีดังนี้  ไลเพส (Lipase) จะช่วยในการย่อยและดูดซึมไขมัน  ปาปาอิน (Papain) เชื่อว่ามีประโยชน์ในการย่อยโปรตีน  แล็กเทส (Lactase) จะช่วยในการย่อยแล็กโทสที่พบในผลิตภัณฑ์จากนม ผู้ที่มีระดับแล็กเทสต่ำจะถือว่ามีภาวะการย่อยแล็กโทสผิดปกติ. เหล้าขมคือสารละลาย (มักจะเป็นแอลกอฮอล์) ที่มาจากสมุนไพร เปลือกไม้ และรากพืชหลายชนิด เชื่อกันว่ามันสามารถช่วยในการย่อยอาหารได้ แอลกอฮอล์จะทำหน้าที่เป็นตัวทำละลายสารสกัดธรรมชาติและช่วยถนอมมันไว้ การดื่มเหล้าขมก่อนอาหาร พร้อมอาหาร หรือหลังอาหารก็จะช่วยทำให้ย่อยอาหารได้เร็วขึ้น อย่างไรก็ตาม ยังไม่มีการพิสูจน์ว่าเหล้าขมนั้นมีผลดีต่อการย่อยอาหารและมีรายงานวิจัยในจำนวนจำกัดที่ศึกษาเรื่องนี้ การเพิ่มกิจกรรมทางกายจะช่วยให้อาหารเคลื่อนที่ในระบบย่อยอาหาร นี่จะสามารถเพิ่มความเร็วในการย่อยอาหารได้และจะช่วยทำให้กระบวนการย่อยอาหารโดยรวมนั้นดีขึ้น  การออกกำลังกายจะช่วยป้องกันอาการท้องผูกและจะเพิ่มความเร็วของการย่อยอาหาร โดยจะเป็นการลดระยะเวลาที่อาหารจะอยู่ในลำไส้ใหญ่ ดังนั้น จึงเป็นการจำกัดปริมาณน้ำที่ถูกดูดซึมจากของเสียกลับมายังร่างกายด้วย  การเคลื่อนไหวออกกำลังกายจะช่วยกระตุ้นการบีบตัวแบบธรรมชาติของกล้ามเนื้อในระบบย่อยอาหาร ซึ่งก็จะเป็นการเร่งการย่อยอาหาร  อย่างไรก็ตาม วิธีที่ดีที่สุดคือเมื่อทานอาหารแล้ว ให้รอก่อน 1 ชั่วโมงหรือมากกว่านั้นก่อนออกกำลังกาย เพื่อที่จะให้เลือดมาเลี้ยงที่ระบบย่อยอาหารแทนที่จะไปเลี้ยงที่หัวใจและกล้ามเนื้ออื่นๆ การนอนหลับจะทำให้อวัยวะที่ย่อยอาหารมีเวลาที่จะพักและซ่อมแซมตนเอง ซึ่งก็จะเป็นการเพิ่มความสามารถในการย่อยอาหารให้เร็วและมีประสิทธิภาพยิ่งขึ้น การเปลี่ยนแปลงการนอนหลับของคุณยังมีประโยชน์ต่อระบบย่อยอาหารมากมายอีกด้วย  อย่านอนหลับทันทีหลังจากที่ทานอาหารเสร็จ ให้รอประมาณ 2-3 ชั่วโมงเพื่อให้แน่ใจว่าร่างกายมีเวลาเพียงพอที่จะย่อยอาหาร ลองนอนหันข้าง รายงานวิจัยบางชิ้นได้ระบุว่าการนอนหันข้างจะเพิ่มความสามารถในการย่อยอาหาร การดื่มน้ำ โดยเฉพาะน้ำเปล่าหรือชา ในช่วงระหว่างหรือหลังจากมื้ออาหารจะช่วยในการย่อยอาหาร น้ำจะช่วยให้ร่างกายย่อยอาหารเป็นชิ้นเล็กชิ้นน้อยและยังทำให้ร่างกายของคุณชุ่มชื้นอีกด้วย  การทำให้ร่างกายชุ่มชื้นเป็นกุญแจสำคัญในการรักษาระดับการผลิตน้ำลายและของเหลวต่างๆ ในกระเพาะอาหารให้อยู่ในระดับที่เหมาะสม น้ำจะทำให้ของเสียอ่อนนุ่มลงและเป็นการป้องกันอาการท้องผูก นอกจากนี้ น้ำยังสำคัญต่อร่างกายเพราะร่างกายจะต้องใช้น้ำเพื่อจะได้รับประโยชน์จากอาหารที่เป็นไฟเบอร์อย่างเต็มที่ ซึ่งนี่เป็นสิ่งที่สำคัญของการย่อยอาหาร
แบ่งอาหารเป็นมื้อเล็กๆ บ่อยๆ ตลอดทั้งวัน. เลือกอาหารที่ไม่แปรรูปหรืออาหารทั้งส่วน (Whole foods) แทนอาหารแปรรูป. เคี้ยวอาหารให้ละเอียด. ทานอาหารที่มีไฟเบอร์สูง. ทานโยเกิร์ต. ทานขิง. เลือกอาหารที่ไขมันต่ำและหลีกเลี่ยงอาหารทอดมันเยิ้ม. เลือกอาหารอ่อนๆ และหลีกเลี่ยงอาหารที่เผ็ดจัด. จำกัดปริมาณหรือหลีกเลี่ยงผลิตภัณฑ์ที่มาจากนม. จำกัดปริมาณหรือหลีกเลี่ยงเนื้อแดง. ลองทานอาหารเสริมโพรไบโอติกส์. ใช้อาหารเสริมที่เป็นเอนไซม์ที่ทำหน้าที่ย่อยอาหาร. ดื่มเหล้ายาที่มีรสขม (Bitter). ออกกำลังกายอย่างเป็นประจำ. พักผ่อน. ดื่มน้ำ.
https://www.wikihow.com/Digest-Food-Faster https://www.wikihow.com/Digest-Food-Faster https://www.wikihow.com/Digest-Food-Faster https://www.wikihow.com/Digest-Food-Faster
Changing Your Eating Habits Eating Foods that Promote Digestion Using Supplements Changing Your Lifestyle